# data[].attributes.headline
Στο σχολείο μας φτιάξα

# data[].attributes.body
Στο σχολείο μας φτιάξαμε τη Γωνιά της Μέλισσας, όχι τυχαία. Με τις τέσσερις κυψέλες από τη Beelosophy, θέλουμε να συμβολίσουμε τα ακόλουθα:

Οι μέλισσες, χωρίς πολλά λόγια, λειτουργούν άψογα. Κάθε μια ξέρει τι να κάνει: πετάει, ψάχνει, προσφέρει. Όχι για προσωπικό όφελος, αλλά γιατί νοιάζεται για την κυψέλη, για τις επόμενες γενιές.

Από αυτή την αφοσίωση γεννιέται το μέλι. Δεν είναι απλά τροφή, είναι μια πράξη αγάπης και φροντίδας, ένα δώρο χωρίς προσδοκία.

Αυτός ο μικρός κόσμος μας διδάσκει ότι η αληθινή αγάπη δεν χρειάζεται μεγάλα λόγια. Χτίζεται από πράξεις, από συνέπεια, από το να είσαι εκεί. Όπως η μέλισσα που κάθε πρωί φροντίζει το κομμάτι της, συμβάλλοντας στο κοινό καλό.

Η αγάπη μοιάζει με μέλι: γλυκαίνει τα πάντα και μένει.

Ας κρατήσουμε αυτό το μάθημα από τη γωνιά της μέλισσας, υπενθυμίζοντάς μας την αξία της προσφοράς και της αφοσίωσης.

https://1dim-chiou.chi.sch.gr/?p=19520

# data[].attributes.body
Στο πλαίσιο του προγράμματος «Μικροί Εξερευνητές των Θαλασσών»  που εκπονεί η  Δ΄ τάξη του σχολείου μας, σε συνεργασία με το ΚΕΠΕΑ Ομηρούπολης, επισκεφθήκαμε  την Πέμπτη , 29/05/2025 την Ιχθυόσκαλα και τη Μηχανική σχολή ΑΕΝ Χίου. Στην Ιχθυόσκαλα τα παιδιά γνώρισαν τον θαλάσσιο πλούτο του νησιού μας, έμαθαν για τα είδη των ψαριών που ζουν στην περιοχή μας, για τη θαλάσσια μόλυνση και ρύπανση, για τα ψαροκάικα καθώς και τον τρόπο συντήρησης  και μεταφοράς  των ψαριών στην αγορά.

Κατόπιν επισκεφτήκαμε τη Μηχανική Σχολή. Εκεί τα παιδιά ήρθαν σε μια πρώτη επαφή με το επάγγελμα του ναυτικού, τις σπουδές που απαιτούνται, τη σημασία και τις δυσκολίες του. Είδαμε πώς είναι μια μηχανή πλοίου, συμμετείχαμε  σε μια προσομοίωση   κέντρου ελέγχου μιας μηχανής  και έλυσαν κάποιες απορίες που τυχόν είχαν.

Ήταν μια εξαιρετικά ενδιαφέρουσα επίσκεψη, στην οποία τα παιδιά συμμετείχαν με ενθουσιασμό και γνώρισαν σημαντικά πράγματα για  τον τόπο μας .

https://1dim-chiou.chi.sch.gr/?p=19421

# data[].attributes.headline
Την Πέμπτη 5 Ιουνίου, 

# data[].attributes.body
Την Πέμπτη 5 Ιουνίου, το σχολείο μας γιόρτασε την Παγκόσμια Ημέρα Περιβάλλοντος με μια σειρά από σημαντικές δράσεις ευαισθητοποίησης. Στο πλαίσιο αυτής της πρωτοβουλίας, όλοι οι μαθητές και οι εκπαιδευτικοί επισκεφτήκαμε το Δημαρχείο. Εκεί, επιδώσαμε στον Δήμαρχο επιστολές σχετικά με την προστασία του περιβάλλοντος και μια αφίσα με θέμα το νερό, τονίζοντας τη ζωτική του σημασία. Στη δράση παραβρέθηκε και ο πρόεδρος της ΔΙΑΝΟΧ, ο οποίος προσέφερε στους μαθητές μας υφασμάτινες τσάντες, ένα συμβολικό δώρο με οικολογικό μήνυμα. Στη συνέχεια, οι μαθητές μας παρέμειναν στην πλατεία Βουνακίου, όπου διένειμαν φυλλάδια ευαισθητοποίησης για την προστασία του πλανήτη από την κλιματική αλλαγή. Οι δράσεις αυτές εντάσσονται στο Πρόγραμμα Σπουδών «Δράσεις Ενεργού Πολίτη» και αποτελούν μέρος της δέσμευσης του σχολείου μας για την αειφορία. Το σχολείο μας, έχοντας διακριθεί με τη σημαία του Αειφόρου Ελληνικού Σχολείου, έχει ενσωματώσει την περιβαλλοντική συνείδηση και την αειφόρο ανάπτυξη σε όλες τις πτυχές της σχολικής ζωής.

# data[].attributes.attachment_link.title
Παγκόσμα Ημέρα Περιβάλλοντος

# data[].attributes.headline
Κάθε χρόνο, το σχολείο

# data[].attributes.body
Κάθε χρόνο, το σχολείο μας μεταμορφώνεται σε ένα εργαστήρι δημιουργίας, καθώς οι μαθητές μας, με την καθοδήγηση των δασκάλων τους, φτιάχνουν μοναδικές χριστουγεννιάτικες και πασχαλινές κατασκευές από μελισσοκέρι. Αυτή η αγαπημένη παράδοση δεν είναι απλώς μια ευκαιρία για έκφραση, αλλά ένα ολοκληρωμένο εκπαιδευτικό πρόγραμμα που συνδυάζει τη γνώση με την πράξη. Φέτος, η εμπειρία τους ξεκίνησε με μια επίσκεψη σε ένα μελισσοκομείο, όπου οι μαθητές είδαν από κοντά τη ζωή των μελισσών και κατανόησαν πώς παράγεται αυτό το θαυμαστό υλικό. Η άμεση επαφή με την πηγή της πρώτης ύλης έδωσε ένα νέο νόημα στην κάθε δημιουργία τους.

Μετά την επίσκεψη, και έχοντας πλέον πλήρη εικόνα της διαδικασίας, οι μικροί μας δημιουργοί ξεκίνησαν με ενθουσιασμό την παραγωγή. Με μεράκι και φαντασία, δημιούργησαν θεραπευτικές κηραλοιφές με αγνά συστατικά, αρωματικά χριστουγεννιάτικα κεριά που γεμίζουν τα σπίτια με ζεστασιά, και μοναδικές πασχαλινές λαμπάδες, μεταφέροντας το φως και την παράδοση της Ανάστασης. Κάθε κατασκευή αποτελεί καρπό συνεργασίας και ανάπτυξης δεξιοτήτων στη χειροτεχνία, την υπομονή και την ομαδικότητα.

Αυτή η δραστηριότητα έχει γίνει θεσμός στο σχολείο μας, παρουσιάζοντας τις δημιουργίες των μαθητών σε σχολικά παζάρια και ενισχύοντας τη σύνδεσή τους με τη φύση. Η μυρωδιά του μελισσοκεριού στο σχολείο μας είναι πλέον συνώνυμη με τη δημιουργικότητα, τη μάθηση και την αγάπη για το περιβάλλον, κρατώντας ζωντανές τις παραδόσεις μας και προσφέροντας πολύτιμες δεξιότητες στους μαθητές μας.

https://1dim-chiou.chi.sch.gr/?p=19372

# data[].attributes.attachment_link.title
ΠΑΓΚΟΣΜΙΑ ΗΜΕΡΑ ΜΕΛΙΣΣΑΣ ΣΤΟ 1ο ΔΗΜΟΤΙΚΟ ΣΧΟΛΕΙΟ ΧΙΟΥ :: beelosophy

# data[].attributes.attachment_link.description
Μαθητές της Δ′ και Ε′ τάξης, καθώς και του ολοήμερου των μεγαλύτερων τάξεων του 1ου Δημοτικού σχολείου Χίου ”ΙΩΑΝΝΗΣ ΠΑΤΕΡΑΣ”, με την καθοδήγηση των εκπαιδευτικών των τάξεων, υλοποίησαν υποδειγματικά το πρόγραμμα περιβαλλοντικής εκπαίδευσης “BEE COSMOS” της BEELOSOPHY και πρόσθεσαν δικά τους καινοτόμα στοιχεία!

# data[].attributes.headline
Στις 20 Μαΐου γιορτάσα

# data[].attributes.body
Στις 20 Μαΐου γιορτάσαμε την Παγκόσμια Ημέρα Μέλισσας, αφιερωμένη στους επικονιαστές μας. Οι μέλισσες και άλλα έντομα είναι μικροσκοπικοί ήρωες που εξασφαλίζουν το 1/3 της παγκόσμιας παραγωγής τροφίμων και τη ζωή στα οικοσυστήματα. Η συμβολή τους είναι ζωτικής σημασίας.

Φέτος, το σχολείο μας συμμετέχει ενεργά στον εορτασμό! Διακοσμούμε τις τέσσερις κυψέλες που μας έστειλε η Beelosophy τιμώντας έτσι τη σπουδαιότητα αυτών των πλασμάτων. Τα αποτελέσματα της δημιουργικής μας προσπάθειας θα τα δείτε σύντομα!

Μείνετε συντονισμένοι για να ανακαλύψετε τις μοναδικές δημιουργίες μας και να δείτε πώς οι μαθητές μας αγκαλιάζουν την προστασία των μελισσών μέσα από την τέχνη!

https://1dim-chiou.chi.sch.gr/?p=19139

# data[].attributes.headline
Οι μαθητές της

# data[].attributes.body
Οι μαθητές της Γ΄ και Δ΄ τάξης του σχολείου μας ανέλαβαν δράση για την προστασία του περιβάλλοντος, πραγματοποιώντας με επιτυχία καθαρισμό  της ακτής στην περιοχή του λιμανιού της Φάρκαινας. Η πρωτοβουλία αυτή, που εντάσσεται στο Πρόγραμμα Σπουδών «Δράσεις Ενεργού Πολίτη», αποσκοπούσε στην αφύπνιση των μαθητών σε περιβαλλοντικά ζητήματα, στην καλλιέργεια της υπευθυνότητάς τους για τη διαφύλαξη του φυσικού πλούτου και στην παρότρυνση για ενεργό εμπλοκή σε περιβαλλοντικές δράσεις.

Θερμές ευχαριστίες απευθύνουμε στο Λιμεναρχείο Χίου και ιδιαιτέρως στους κυρίους Καλλιπέτη Μιχάλη (Πλωτάρχη) και Φαφαλιό Αντώνη (Ανθυπασπιστή), για την πολύτιμη παρουσία τους και την ενημέρωση των μαθητών σχετικά με την κρίσιμη σημασία της προστασίας του θαλάσσιου περιβάλλοντος.

Επιπλέον, ευχαριστούμε θερμά τη Helmepa και το Ίδρυμα «Μαρία Τσάκος» για την αμέριστη υποστήριξή τους στην πραγματοποίηση αυτής της σημαντικής δράσης.

https://1dim-chiou.chi.sch.gr/?p=19001

# data[].attributes.headline
Τη Δευτέρα 12 Μαΐου, ο

# data[].attributes.body
Τη Δευτέρα 12 Μαΐου, οι μαθητές του Ε΄2, μαζί με τον δάσκαλό τους κ. Χρήστο Γιαννόπαπα, συμμετείχαν σε μια ενδιαφέρουσα διαδικτυακή συζήτηση με τον κ. Ιωάννη Κατσογιάννη. Ο κ. Κατσογιάννης, αναπληρωτής Καθηγητής του Τμήματος Χημείας του ΑΠΘ και διευθυντής του Ινστιτούτου αειφόρου διαχείρισης των υδάτων και δικαίου του νερού του EPLO, συνομίλησε με τα παιδιά στο πλαίσιο του προγράμματος «Chios–Water–SOS» της ΔΕΥΑΧ.

Κατά τη διάρκεια της συνάντησης, οι μαθητές είχαν την ευκαιρία να συζητήσουν για το σημαντικό πρόβλημα της ύδρευσης και της λειψυδρίας στη Χίο, καθώς και για πιθανές στρατηγικές αντιμετώπισής του.

Θα θέλαμε να ευχαριστήσουμε θερμά τον κ. Κατσογιάννη για την άκρως εποικοδομητική συζήτηση και τις πολύτιμες γνώσεις που μοιράστηκε με τους μαθητές μας

https://1dim-chiou.chi.sch.gr/?p=18968

# data[].attributes.headline
Οι μαθητές της

# data[].attributes.body
Οι μαθητές της Δ΄ τάξης συμμετέχουν στο ευρωπαϊκό πρόγραμμα eTwinning “Seeds of Change” δημιουργώντας ένα πρωτότυπο τραγούδι για τη μόλυνση.
Στο πλαίσιο αυτής της συνεργασίας, κάθε σχολείο που συμμετέχει αναπτύσσει το δικό του μουσικό κομμάτι, το οποίο στη συνέχεια θα ενσωματωθεί σε ένα κοινό, συνεργατικό τραγούδι.
Σύντομα θα έχετε την ευκαιρία να ακούσετε το αποτέλεσμα αυτής της όμορφης, μουσικής συνεργασίας !

https://1dim-chiou.chi.sch.gr/?p=18976

# data[].attributes.attachment_link.title
29 reactions | Ένα  τραγούδι για τη μόλυνση από τη  Δ΄τάξη

Οι μαθητές της Δ΄ τάξης συμμετέχουν στο ευρωπαϊκό πρόγραμμα eTwinning "Seeds of Change" δημιουργώντας ένα... | By 1o Δημοτικό Σχολείο Χίου " Ιωάννης Πατέρας" | Facebook

# data[].attributes.attachment_link.description
Ένα  τραγούδι για τη μόλυνση από τη  Δ΄τάξη

Οι μαθητές της Δ΄ τάξης συμμετέχουν στο ευρωπαϊκό πρόγραμμα eTwinning "Seeds of Change" δημιουργώντας ένα...

# data[].attributes.headline
Την Τρίτη 6 Μαΐου, είχ

# data[].attributes.body
Την Τρίτη 6 Μαΐου, είχαμε τη χαρά να φιλοξενήσουμε στο σχολείο μας την περιβαλλοντική οργάνωση HELMEPA και να συμμετάσχουμε στο εκπαιδευτικό πρόγραμμα “Chios Climate Chance“.

Μαθητές/τριες από όλες τις τάξεις είχαν την ευκαιρία να παρακολουθήσουν μια ειδικά προσαρμοσμένη ενημερωτική παρουσίαση, η οποία είχε ως κύριο στόχο την ευαισθητοποίησή τους σε κρίσιμα περιβαλλοντικά ζητήματα.Η παρουσίαση πραγματοποιήθηκε με απλό και κατανοητό τρόπο, κάνοντας χρήση πλούσιου οπτικοακουστικού υλικού, εικόνων και βίντεο. Αναλύθηκαν θέματα όπως η θαλάσσια ρύπανση και οι σύνθετες επιπτώσεις της κλιματικής αλλαγής, υπογραμμίζοντας την επιτακτική ανάγκη για αλλαγή νοοτροπίας και υιοθέτηση βιώσιμων πρακτικών στην καθημερινότητά μας.

Το πρόγραμμα “Chios Climate Chance”, το οποίο πραγματοποιεί δράσεις κατανόησης για την κλιματική αλλαγή στη Χίο, συγχρηματοδοτείται από το Κοινωφελές Ίδρυμα «Μαρία Τσάκος» και το Κοινωφελές Ίδρυμα Ιωάννη Σ. Λάτση.

Ευχαριστούμε την ομάδα της HELMEPA για την πολύτιμη παρουσία και το υπέροχο υλικό που μοιράστηκαν μαζί μας!

https://1dim-chiou.chi.sch.gr/?p=18853

# data[].attributes.headline
Μια ξεχωριστή και γευσ

# data[].attributes.body
Μια ξεχωριστή και γευστική εμπειρία έζησαν οι μαθητές της Δ΄ και της Ε΄ τάξης την Τετάρτη 9 Απριλίου 2025, καθώς είχαν την ευκαιρία να παρακολουθήσουν και να συμμετάσχουν στην παρασκευή του αγαπημένου παραδοσιακού παστελιού.

Η πρόσκληση του σχολείου μας βρήκε θερμή ανταπόκριση από την κα Καλλιόπη Φλωράδη και την κα Μαρίνα Παπαλιώδη, μητέρα και θεία του μαθητή της Δ΄ τάξης, Ζαννή. Με χαρά μοιράστηκαν τα μυστικά της τέχνης τους, παρουσιάζοντας βήμα προς βήμα τη διαδικασία παρασκευής αυτού του θρεπτικού γλυκού, με κύρια συστατικά το σουσάμι και το μέλι.

Οι μαθητές παρακολούθησαν με αμείωτο ενδιαφέρον κάθε στάδιο, από την ανάμειξη των υλικών μέχρι τη δημιουργία των λαχταριστών μπαρών και το ευχάριστο σερβίρισμα.

Εκφράζουμε τις θερμές μας ευχαριστίες στην κα Καλλιόπη Φλωράδη και στην κα Μαρίνα Παπαλιώδη για την ευγενική τους παρουσία και τη δημιουργία αυτού του νόστιμου κεράσματος. Ιδιαίτερες ευχαριστίες οφείλονται στην κα Μαρίνα Παπαλιώδη για τη γενναιόδωρη προσφορά όλων των υλικών που χρησιμοποιήθηκαν για την παρασκευή του παστελιού.

Ήταν μια ημέρα γεμάτη γεύση, μάθηση και δημιουργικότητα, που σίγουρα θα μείνει αξέχαστη στους μαθητές μας!

https://1dim-chiou.chi.sch.gr/?p=18705

# data[].attributes.attachment_link.title
33 reactions | Οι μαθητές της  Δ΄ και Ε΄ τάξης μυούνται στα μυστικά του παραδοσιακού παστελιού!

Μια ξεχωριστή και γευστική εμπειρία έζησαν οι μαθητές της Δ΄ και της Ε΄... | By 1o Δημοτικό Σχολείο Χίου " Ιωάννης Πατέρας" | Facebook

# data[].attributes.attachment_link.description
Οι μαθητές της  Δ΄ και Ε΄ τάξης μυούνται στα μυστικά του παραδοσιακού παστελιού!

Μια ξεχωριστή και γευστική εμπειρία έζησαν οι μαθητές της Δ΄ και της Ε΄...

# data[].attributes.headline
Το σχολείο μας, στο πλ

# data[].attributes.body
Το σχολείο μας, στο πλαίσιο του περιβαλλοντικού προγράμματος των Δ’ και Ε’ τάξεων, υποδέχτηκε με χαρά τέσσερις κυψέλες, προσφορά της Beelosophy. Η Beelosophy, ένας μη κερδοσκοπικός φορέας αναγνωρισμένος από το Υπουργείο Πολιτισμού και το Υπουργείο Εσωτερικών, μας βοηθά να ανακαλύψουμε τον συναρπαστικό κόσμο των μελισσών και τη σημασία τους για το περιβάλλον και τον πολιτισμό μας.

Ευχαριστούμε θερμά τη Beelosophy και τον κ. Άγγελο Καραγιάννη για την πολύτιμη συνεργασία και την προσφορά τους, που συμβάλλει στην περιβαλλοντική συνείδηση των μαθητών μας και της ευρύτερης σχολικής κοινότητας.

https://1dim-chiou.chi.sch.gr/?p=18509

# data[].attributes.headline
Στο πλαίσιο της διαθεμ

# data[].attributes.body
Στο πλαίσιο της διαθεματικής προσέγγισης, οι μαθητές της Δ’ τάξης, με οδηγό το πρόγραμμα eTwinning, το μάθημα της Μελέτης Περιβάλλοντος και της Πληροφορικής, δημιούργησαν αξιόλογες περιβαλλοντικές εργασίες. Μέσα από τη χρήση ενός ψηφιακού πίνακα ανακοινώσεων, τα παιδιά παρουσίασαν τις δικές τους ιδέες και προτάσεις για τους 17 Στόχους Βιώσιμης Ανάπτυξης, ενώ με δύο ψηφιακά βιβλία εξερεύνησαν το φλέγον ζήτημα της κλιματικής αλλαγής. Αυτές οι “Πράσινες Δράσεις” αποτελούν ένα μικρό αλλά σημαντικό βήμα προς την ευαισθητοποίηση και την ενεργοποίηση των μαθητών μας για ένα πιο βιώσιμο μέλλον.

https://1dim-chiou.chi.sch.gr/?p=18409

# data[].attributes.headline
Κάθε χρόνο στις 

# data[].attributes.body
Κάθε χρόνο στις 22 Μαρτίου, γιορτάζουμε την Παγκόσμια Ημέρα Νερού, μια πρωτοβουλία του ΟΗΕ για την ανάδειξη της σημασίας του γλυκού νερού και την ανάγκη προστασίας των υδάτινων πόρων. Η κρίση νερού επηρεάζει 2,2 δισεκατομμύρια ανθρώπους παγκοσμίως, ενώ η άνιση πρόσβαση σε αυτό μπορεί να πυροδοτήσει συγκρούσεις. Στόχος μας είναι η υποστήριξη του 6ου Στόχου Βιώσιμης Ανάπτυξης : καθαρό νερό και υγιεινή για όλους έως το 2030.

Στο σχολείο μας πιστεύουμε ακράδαντα ότι κάθε σταγόνα νερού έχει σημασία. Για να συμβάλουμε ενεργά στην προστασία αυτού του πολύτιμου πόρου, έχουμε υιοθετήσει ένα πρωτοποριακό πρόγραμμα ενυδρειοπονίας, ένα καινοτόμο σύστημα καλλιέργειας που συνδυάζει την υδροπονία με την υδατοκαλλιέργεια. Η ενυδρειοπονία αποτελεί μια βιώσιμη λύση για την εξοικονόμηση νερού και την παραγωγή τροφίμων, καθώς λειτουργεί ως ένα κλειστό οικοσύστημα όπου τα ψάρια και τα φυτά συνυπάρχουν σε αρμονία. Τα απόβλητα των ψαριών μετατρέπονται σε θρεπτικά συστατικά για τα φυτά, ενώ τα φυτά φιλτράρουν και καθαρίζουν το νερό για τα ψάρια. Αυτός ο φυσικός κύκλος δημιουργεί ένα αυτοσυντηρούμενο σύστημα που ελαχιστοποιεί την κατανάλωση νερού και την ανάγκη για χημικά λιπάσματα, προσφέροντας μια ελπιδοφόρα προοπτική για ένα πιο βιώσιμο μέλλον.

https://1dim-chiou.chi.sch.gr/?p=18397

# data[].attributes.headline
Την Παρασκευή 7 Μαρτίο

# data[].attributes.body
Την Παρασκευή 7 Μαρτίου, οι μαθητές της Ε΄ τάξης, στο πλαίσιο Προγράμματος Σπουδών «Δράσεις Ενεργού Πολίτη», υποδέχτηκαν την άνοιξη φυτεύοντας  δεντράκια  σε δασική έκταση της Παναγιάς Βοήθειας. Στη συνέχεια, έκαναν πεζοπορία στην περιοχή Σήφι καθαρίζοντας το μονοπάτι από μικρά σκουπίδια με σακούλες και γάντια μιας χρήσης και ξεναγήθηκαν έξω από τον χώρο του Λωβοκομείου Χίου. Η όμορφη δράση μας ολοκληρώθηκε με τους μαθητές να πετάνε χαρταετό και να απολαμβάνουν χορταστικές φέτες ψωμιού με ρίγανη και λάδι από τις ελιές που είχαν μαζέψει!

Μέσα από την παραπάνω δράση, οι μαθητές ενίσχυσαν την περιβαλλοντική τους συνείδηση, συνεργάστηκαν αρμονικά και άφησαν το δικό τους “πράσινο αποτύπωμα”.

Ευχαριστούμε θερμά τη Διεύθυνση Δασών Χίου για την προσφορά των δέντρων και την πολύτιμη βοήθειά τους στη δεντροφύτευση.

https://1dim-chiou.chi.sch.gr/?p=18175

# data[].attributes.headline
Η Δ΄ τάξη του 

# data[].attributes.body
Η Δ΄ τάξη του σχολείου μας επισκέφθηκε το Ναυτικό Μουσείο Χίου, έναν θησαυρό ιστορίας και ναυτικής παράδοσης. Το μουσείο αυτό αποτελεί φόρο τιμής στη μακραίωνη προσφορά των Χιωτών στη ναυτιλία και το εμπόριο, στοιχεία που έχουν σφραγίσει την ταυτότητα του νησιού μας. Οι μαθητές εντυπωσιάστηκαν από το επιβλητικό κτίριο και τα σημαντικά εκθέματα, τα οποία ζωντανεύουν την ιστορία της ναυτοσύνης του τόπου μας, καθώς και τις εξελίξεις των πλοίων στο πέρασμα των χρόνων. Θα θέλαμε να ευχαριστήσουμε θερμά την κυρία Άννα για την εξαιρετική ξενάγηση που μας προσέφερε!

https://1dim-chiou.chi.sch.gr/?p=17985

# data[].attributes.headline
Η μέλισσα, ένα πλάσμα 

# data[].attributes.body
Η μέλισσα, ένα πλάσμα που συνδέθηκε άρρηκτα με τον άνθρωπο από την αρχαιότητα, κατέχει μια ξεχωριστή θέση στην ελληνική μυθολογία. Σύμβολο γονιμότητας, εργατικότητας και σοφίας, η μέλισσα έγινε αντικείμενο σεβασμού και λατρείας.

Οι αρχαίοι Έλληνες πίστευαν ότι οι μέλισσες ήταν θεϊκά απεσταλμένες, φέρνοντας το νέκταρ και τη γύρη από τους θεούς του Ολύμπου. Μάλιστα, η μέλισσα θεωρούνταν τόσο σημαντική, που οι αρχαίοι Έλληνες πίστευαν ότι αν μια μέλισσα ακουμπούσε τα χείλη ενός παιδιού, αυτό θα αποκτούσε χαρισματικές ικανότητες στις τέχνες και τα γράμματα.

Ο μύθος αναφέρει ότι μέλισσες «φίλησαν» φιλοσόφους όπως ο Σοφοκλής και ο Πλάτων, χαρίζοντάς τους τη σοφία και την έμπνευση που τους διέκρινε.

Σήμερα, γνωρίζουμε περίπου 20.000 είδη μελισσών, με την καθεμία να παίζει έναν μοναδικό ρόλο στο οικοσύστημα. Στο πλάισιο του περιβαλλοντικού προγράμματος “Μικροί εξερευνητές εν δράσει” που εκπονείται από την Δ΄και Ε΄ταξη , οι μαθητές με την καθοδήγηση της εκπαιδευτικού των εικαστικών, κα. ΄Αντζελας Σκουρλής, κατασκεύασαν τρισδιάστατες μέλισσες.

https://1dim-chiou.chi.sch.gr/?p=17881

# data[].attributes.headline
Την Τρίτη 15 Οκτωβρίου

# data[].attributes.body
Την Τρίτη 15 Οκτωβρίου, οι μαθητές των Γ’, Δ’, Ε’ και ΣΤ’ τάξεων βίωσαν ένα συναρπαστικό ταξίδι στον χρόνο, εξερευνώντας τους “Δρόμους της Θάλασσας” σε ένα ειδικά σχεδιασμένο εκπαιδευτικό πρόγραμμα του Ναυτικού Μουσείου Ελλάδος, σε συνεργασία με το Ίδρυμα Μαρία Τσάκος.

Ξεκινώντας από τις απαρχές της ναυσιπλοΐας στο προϊστορικό Αιγαίο, οι μαθητές είχαν την ευκαιρία να μελετήσουν την εξέλιξη της ελληνικής ναυτιλίας μέχρι τη συγκρότηση του ελληνικού στόλου της Επανάστασης του 1821. Μέσα από διαδραστικές δραστηριότητες και ζωντανές παρουσιάσεις ανακάλυψαν πώς ιστορικές και κοινωνικοοικονομικές συνθήκες διαμόρφωσαν την πορεία της ναυτικής μας παράδοσης.

https://1dim-chiou.chi.sch.gr/?p=16885

# data[].attributes.headline
Οι μικροί εξερευνητές 

# data[].attributes.body
Οι μικροί εξερευνητές της φύσης, οι μαθητές του Δ΄2, βούτηξαν σε μια συναρπαστική περιπέτεια! Με τα χέρια τους γεμάτα χώμα και τα μάτια τους να λάμπουν από περιέργεια, παρακολούθησαν από κοντά το θαυμαστό ταξίδι ενός σπόρου μαρουλιού. Από το κλειστό σύστημα που οι σπόροι ζούσαν στην τάξη βρέθηκαν στο χώμα, μέχρι να μεταμορφωθούν σε λαχταριστά και ζουμερά φυτά. Με αυτό τον τρόπο τα παιδιά ανακάλυψαν τους μυστικούς μηχανισμούς της φύσης. Φυτεύοντας με προσοχή κάθε σποράκι στον κήπο του σχολείου, έγιναν οι ίδιοι μικροί κηπουροί, αναλαμβάνοντας τη φροντίδα των νέων φυτών τους. Αυτή η εμπειρία, πέρα από το να τους φέρνει πιο κοντά στη φύση, καλλιέργησε μέσα τους την υπομονή, την ευθύνη και την αγάπη για τη ζωή.

https://1dim-chiou.chi.sch.gr/?p=17155

# data[].attributes.headline
Την Τρίτη  26  Νοεμβρί

# data[].attributes.body
Την Τρίτη  26  Νοεμβρίου, πραγματοποιήθηκε εκπαιδευτική επίσκεψη των Δ΄ και Ε΄ τάξεων του σχολείου μας στον Μελισσοκομικό Συνεταιρισμό Χίου, στο Χαλκειός. Οι μαθητές ενημερώθηκαν από τον δάσκαλο του σχολείου μας κ. Χρήστο Γιαννόπαπα, για τα μέρη, τα είδη των κυψελών, καθώς και για τους σωστούς χειρισμούς που θα πρέπει να εφαρμόζει ο μελισσοκόμος για να παράγει μέλι καλής ποιότητας. Επίσης, ο κ. Χρήστος μας ξενάγησε στις εγκαταστάσεις του Συνεταιρισμού, όπου τα παιδιά είχαν τη δυνατότητα να γνωρίσουν τον τρόπο παραλαβής, τυποποίησης και παράδοσης του μελιού!

Το πρόγραμμα έκλεισε γλυκά, με τους μαθητές μας να  απολαμβάνουν από μια χορταστική φέτα ψωμιού με μέλι!

https://1dim-chiou.chi.sch.gr/?p=17347